 Diuterọnọmi 17  Ejila ehi ma ọ bụ atụrụ nke nwere nkwarụ, ya bụ, ihe ọ bụla na-adịghị mma, chụọrọ Jehova bụ Chineke gị àjà; nihi na ọ bụ ihe arụ nanya Jehova bụ Chineke gị.Ọ bụrụ na a hụ nwoke ma ọ bụ nwaanyị nke na-eme ihe ọjọọ nanya Jehova bụ Chineke gị netiti unu iji mebie ọgbụgba ndụ ya, notu nime obodo gị ndị Jehova bụ Chineke gị na-enye gị,o wee gaa fee chi ọzọ ma kpọọrọ ha isiala, ma ọ bụ kpọọrọ anyanwụ ma ọ bụ ọnwa ma ọ bụ ìgwè ihe niile dị neluigwe isiala, bụ ihe m na-enyeghị niwu,e wee kọọrọ gị ya, i wee nụ ya ma nyochaa ya nke ọma, ma, lee! o doro anya na ọ bụ eziokwu, na e mewo ihe arụ a nIzrel!ị ga-akpọpụtakwa nwoke ahụ ma ọ bụ nwaanyị ahụ nke mere ihe ọjọọ a nọnụ ụzọ ámá gị, ee, nwoke ahụ ma ọ bụ nwaanyị ahụ, ị ga-ejikwa nkume tụgbuo ya.Nọnụ ndị akaebe abụọ ma ọ bụ ndị akaebe atọ ka a ga-egbu onye ahụ e kwesịrị igbu. A gaghị egbu ya nọnụ otu onye akaebe.Ọ bụ ndị akaebe ahụ ga-ebu ụzọ tụọ ya nkume iji tụgbuo ya, ndị Izrel niile ga-esokwa gị tụọ ya nkume; ị ga-ekpochapụkwa ihe ọjọọ netiti unu.Ọ bụrụ na okwu ikpe ọ bụla esiere gị oké ike, bụ nke metụtara mwụfu ọbara, nke kpatara ịgba mmadụ akwụkwọ, ma ọ bụ nke e mesoro mmadụ ihe ike na ya, okwu metụtara esemokwu, nime obodo gị, ị ga-ebili gaa nebe Jehova bụ Chineke gị ga-ahọrọ,ị ga-agakwuru ndị nchụàjà, bụ ndị Livaị, nakwa onyeikpe nke ga na-ekpe ikpe noge ahụ, ị ga-ajụkwa ase, ha ga-agwakwa gị ihe ha kpebiri.Ị ga-emekwa ihe ha kpebiri, bụ nke ha ga-agwa gị nebe ahụ Jehova ga-ahọrọ; ị ga-elezikwa anya mee ihe niile ha ga-agwa gị.Dị ka iwu ha ga-eme ka ị mara si dị, dịkwa ka ihe ha kpebiri nke ha ga-agwa gị si dị, otú ahụ ka ị ga-eme. Ahapụla ihe ha kpebiri nke ha gwara gị wee gaa naka nri ma ọ bụ naka ekpe.Onye ọ bụla nke ga-eme omume mpako wee ghara ige onye nchụàjà ntị, bụ onye guzo nebe ahụ ijere Jehova bụ Chineke gị ozi ma ọ bụ ghara ige onyeikpe ntị, onye ahụ ga-anwụ; ị ga-ekpochapụkwa ihe ọjọọ nIzrel.Mmadụ niile ga-anụkwa ya wee tụọ egwu, ha agaghịkwa eme omume mpako ọzọ.Mgbe ị ga-emesị bata nala ahụ Jehova bụ Chineke gị na-enye gị, i wee nweta ya ma biri nime ya, i wee sị, Ka m meere onwe m eze dị ka mba niile ọzọ gbara m gburugburu;hụ na eze ị ga-emere onwe gị bụ onye Jehova bụ Chineke gị ga-ahọrọ. Ị ga-esi netiti ụmụnne gị meere onwe gị eze. A gaghị ekwe ka i mee onye mba ọzọ nke na-abụghị nwanne gị eze ga-achị gị.Ọ bụ naanị na ọ gaghị eme ka ịnyịnya ya dị ọtụtụ, ma ọ bụ mee ka ndị Izrel laghachi nIjipt iji mee ka ịnyịnya dị ọtụtụ; ebe ọ bụ na Jehova agwawo unu, sị, Ya adịla mgbe unu ga-esi nụzọ a laghachi azụ ọzọ.Ọ gaghịkwa alụ ọtụtụ ndị inyom, ka obi ya wee ghara ịpụ nebe m nọ; ọ gaghịkwa eme ka ọlaọcha na ọlaedo ya dị ọtụtụ nke ukwuu.Ọ ga-erukwa na mgbe ọ nọkwasịrị nocheeze nke alaeze ya, ọ ga-edepụtara onwe ya iwu a nakwụkwọ site na nke dị naka ndị nchụàjà, bụ ndị Livaị.Ọ ga-adị naka ya, ọ ga na-agụ ya nụbọchị niile nke ndụ ya, ka o wee mụta ịtụ egwu Jehova bụ Chineke ya iji debe ihe niile e kwuru niwu a nakwa ụkpụrụ ndị a site nime ha;ka obi ya wee ghara ịfụli ya elu karịa ụmụnne ya nakwa ka ọ ghara ịhapụ ihe e nyere niwu gaa naka nri ma ọ bụ naka ekpe, ka ụbọchị ọ ga-achị alaeze ya wee dị ogologo, ya na ụmụ ya netiti Izrel. 